**VŠEOBECNÉ OBCHODNÉ PODMIENKY spoločnosti malzem s. r. o.**

**Článok I**

**Všeobecné ustanovenia**

1. Predávajúcim je spoločnosť:

Obchodné meno: malzem s. r. o.

so sídlom: Rimavská 1650/3, 979 01 Rimavská Sobota

IČO: 54 145 716

DIČ: 2121574510

zapísaná v Obchodnom registri Okresného súdu Banská Bystrica, odd. Sro, vložka č. 42213/S

e-mailový kontakt: info@malzemprodukt.sk

telefonický kontakt: +421 911 287 725

(ďalej len „**predávajúci**“).

1. Predmetom týchto všeobecných obchodných podmienok (ďalej ako „**VOP**“) je úprava zmluvných vzťahov a práv a povinností s tým súvisiacich vznikajúcich medzi predávajúcim a jeho zákazníkmi (ďalej len „**kupujúci**“), ktoré vznikajú pri predaji tovaru predávajúceho (ďalej spoločne len „**tovar**“) prostredníctvom webovej stránky predávajúceho malzemprodukt.sk zaslaním objednávky na e-mail info@malzemprodukt.sk ako aj prostredníctvom sociálnych sietí predávajúceho (facebookovej stránky: malzem - hydroizolácie a nátery).
2. Kupujúcimi sú fyzické osoby, ktoré pri uzatváraní a plnení zmluvy nekonajú v rámci svojej podnikateľskej činnosti, zamestnania alebo povolania (ďalej ako „**spotrebitelia**“), ako aj fyzické osoby – podnikatelia a právnické osoby, ktoré nakupujú tovar za účelom svojho podnikania (ďalej ako „**podnikatelia**“). Na zmluvné vzťahy so spotrebiteľmi sa vzťahujú okrem všeobecných ustanovení zákona č. 40/1964 Zb. Občiansky zákonník v znení neskorších predpisov, aj osobitné predpisy, najmä zákon č. 102/2014 Z. z. o ochrane spotrebiteľa pre predaji tovaru alebo poskytnutí služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov a zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov. Na zmluvné vzťahy s podnikateľmi sa vzťahujú ustanovenia zákona č. 513/1991 Zb. Obchodný zákonník (ďalej ako „**Obchodný zákonník**“) v platnom znení. Individuálna zmluva medzi predávajúcim a podnikateľom, ak taká existuje a kogentné ustanovenia Obchodného zákonníka majú prednosť pred ustanoveniami týchto VOP v zmysle vyššie uvedeného.

**Článok II**

**Postup objednania a uzatvorenie kúpnej zmluvy**

1. Ponukou tovaru sa rozumie súhrn výrobkov ponúkaných predávajúcim.
2. Objednávkou sa rozumie kupujúcim zaslaná objednávka tovaru prostredníctvom e-mailu, facebookovej stránky predávajúceho alebo prostredníctvom kontaktného formulára na webovej stránke predávajúceho. Predávajúci následne zašle kupujúcemu cenovú ponuku prostredníctvom e-mailu alebo facebookovej stránky predávajúceho.
3. Zaslanie cenovej ponuky na tovar a náklady za dodanie tovaru prípadne ďalších nákladov spojených s dodaním tovaru vyhotovenej predávajúcim na základe objednávky kupujúceho sa považuje za návrh na uzatvorenie kúpnej zmluvy. Prílohou cenovej ponuky je aj znenie týchto VOP. Cenová ponuka platí a je záväzná po dobu 7 dní odo dňa jej zaslania kupujúcemu. Uplynutím tejto lehoty návrh zaniká. Potvrdením cenovej ponuky kupujúcim v lehote podľa predchádzajúcej vety sa objednávka pre kupujúceho považuje za záväznú.
4. Po potvrdení cenovej ponuky kupujúcim, predávajúci po overení dostupnosti tovaru a predpokladaného termínu dodania tovaru záväzne akceptuje objednávku e-mailom zaslaným kupujúcemu alebo prostredníctvom facebookovej stránky predávajúceho spolu s fakturačnými údajmi v prípade úhrady tovaru bankovým prevodom. K uzatvoreniu kúpnej zmluvy teda dochádza záväzným akceptovaním objednávky predávajúcim podľa predchádzajúcej vety (ďalej ako „**kúpna zmluva**“).
5. Kúpnu zmluvu možno meniť alebo rušiť len v zmysle týchto VOP, na základe dohody zmluvných strán alebo z dôvodov vyplývajúcich z platných právnych predpisov. Zmluvné strany sú uzavretou kúpnou zmluvou viazané až do splnenia záväzkov vyplývajúcich z kúpnej zmluvy alebo do dňa jej zániku iným spôsobom ako splnením, a to niektorým zo spôsobov vyplývajúcich z týchto VOP alebo platných právnych predpisov.

**Článok III**

**Dodanie tovaru**

1. Tovar je dodávaný predávajúcim vlastnými prostriedkami k rukám kupujúceho, poštou alebo má kupujúci možnosť osobného odberu vyzdvihnutím tovaru na sklade predávajúceho.
2. Náklady za dodanie tovaru predávajúceho nie sú zahrnuté v kúpnej cene tovare. Tieto sú vyčíslené v cenovej ponuke zaslanej e-mailom alebo prostredníctvom facebookovej stránky predávajúceho a kupujúci sa zaväzuje uhradiť ich spolu s kúpnou cenou.
3. Poistné zásielky je vždy účtované a hradené kupujúcim zvlášť a je dojednané len na základe výslovnej žiadosti kupujúceho.
4. Predávajúci nezaručuje okamžitú dostupnosť všetkých tovarov. Lehota dodania tovaru závisí od dostupnosti tovaru, či je tovar na sklade predávajúceho alebo na objednávku. Termín dodania tovaru určí predávajúci aj v závislosti od zvolenej platobnej metódy a spôsobu dodania tovaru a potvrdí ho kupujúcemu v záväznom akceptovaní objednávky zo strany predávajúceho. Predávajúci je oprávnený jednostranne predĺžiť dodaciu lehotu, a to aj opakovane, o čom predávajúci kupujúceho vopred informuje.
5. Lehota pre vyzdvihnutie tovaru pri osobnom odbere predstavuje 7 kalendárnych dní odo dňa informovania kupujúceho o dostupnosti tovaru.
6. Predávajúci spracúva všetky prijaté objednávky v poradí, v akom sú mu doručované. Tovar je v prípade platby vopred bankovým prevodom odosielaný po pripísaní peňažných prostriedkov vo výške objednávky vrátane nákladov na dopravu (príp. poštovného) na bankový účet predávajúceho a pri dobierke v lehote určenej predávajúcim v záväznej akceptácii objednávky. Predávajúci nie je povinný dodať tovar kupujúcemu pred zaplatením ceny tovaru a ostatných nákladov spojených s dodaním tovaru uvedených v cenovej ponuke zo strany kupujúceho predávajúcemu. Lehota na dodanie tovaru začína plynúť najskôr dňom pripísania ceny tovaru ostatných nákladov spojených s dodaním tovaru uvedených v cenovej ponuke na účet predávajúceho.
7. Ak z akéhokoľvek dôvodu nie je možné dodanie objednaného tovaru kupujúcemu, a to napriek uzatvoreniu kúpnej zmluvy, predávajúci o tom bezodkladne informuje kupujúceho, s ktorým sa dohodnú na ďalšom postupe alebo na vrátení zaplatenej kúpnej ceny za tovar, čím zmluvný vzťah medzi predávajúcim a kupujúcim automaticky zanikne, ak sa zmluvné strany nedohodnú na náhradnom plnení.
8. Miestom dodania objednaného tovaru je adresa uvedená kupujúcim v objednávke ako dodacia adresa, s výnimkou, ak je ako spôsob dodania dohodnutý osobný odber. V takom prípade je miestom dodania vždy sklad predávajúceho na adrese: Košická cesta 1935, 979 01 Rimavská Sobota, Slovenská republika, kde si možno tovar prevziať po dohode s predávajúcim v pracovných dňoch v čase od 8:00 do 16:30 hod, prípadne na základe individuálnej dohody medzi predávajúcim a kupujúcim aj mimo uvedeného času.
9. Kupujúci pri dodaní potvrdí svojim podpisom prevzatie tovaru, a to že na prepravnom alebo dodacom liste, že obal nebol porušený a tovar bol dodaný kompletne v zmysle objednávky. Kupujúci je povinný skontrolovať zásielku, teda tovar ako aj jeho obal ihneď po jej doručení. O poškodení tovaru je kupujúci povinný bezodkladne informovať písomne predávajúceho, a to zaslaním záznamu o rozsahu a povahe poškodenia e-mailom na info@malzemprodukt.sk. V prípade zistenia existencie vady tovaru je zástupca predávajúceho alebo doručovateľ povinný umožniť kupujúcemu vyhotoviť záznam o rozsahu a povahe vady tovaru, ktorého správnosť potvrdí zástupca predávajúceho alebo doručovateľ. Na základe takto vyhotoveného záznamu doručeného predávajúcemu môže následne kupujúci odmietnuť prevziať dodaný tovar s vadou alebo potvrdiť doručenie tovaru s vadou a následne v zmysle týchto VOP uplatniť reklamáciu vád tovaru u predávajúceho. V prípade, ak kupujúci odmietne prevziať dodaný tovar s vadou, všetky účelne vynaložené náklady na vrátenie tovaru predávajúcemu znáša predávajúci. Ak kupujúci nevyhotoví pri doručení tovaru záznam o rozsahu a povahe poškodenia tovaru, ktorý potvrdí dopravca, platí, že kupujúci podpisom dodacieho listu potvrdzuje, že tovar v uvedenom množstve prevzal a že tovar je bez vád.

**Článok IV**

**Platobné podmienky**

1. Cenu tovaru, nákladov za dodanie tovaru prípadne ďalších nákladov, resp. cenovú ponuku zasiela predávajúci prostredníctvom e-mailu alebo facebookovej stránky predávajúceho.
2. Informácie, ktoré kupujúci poskytne predávajúcemu prostredníctvom e-mailu, facebookovej stránky predávajúceho alebo kontaktného formulára, slúžia výlučne pre potrebu plnenia kúpnej zmluvy.
3. Kúpnu cenu vrátane ďalších poplatkov a nákladov môže kupujúci predávajúcemu uhradiť nasledovnými spôsobmi:
4. platbou na sklade pri osobnom odbere/priamo od predávajúceho v hotovosti alebo vopred bezhotovostným prevodom;
5. platbou vopred bankovým prevodom alebo vkladom na bankový účet predávajúceho po záväznej akceptácii objednávky,
6. platbou na dobierku (pri prevzatí tovaru – v hotovosti alebo kartou).
7. Pri platbe vopred prostredníctvom bankového prevodu kupujúci uhradí celkovú cenu tovarov vrátane nákladov na prepravu (resp. poštovné) na bankový účet predávajúceho uvedený v záväznej akceptácii objednávky predávajúcim. Tovar predávajúci odošle kupujúcemu až po pripísaní platby na bankový účet predávajúceho. Predávajúci si vyhradzuje právo odstúpiť od zmluvy a objednávku automaticky stornovať, ak nie je celková cena objednávky vrátane nákladov na prepravu (poštovného) pripísaná na účet predávajúceho do 7 dní odo dňa obdržania emailu potvrdzujúceho prijatie objednávky s elektronickou faktúrou.

**Článok V**

**Prechod vlastníctva tovaru**

1. Dodanie tovaru je uskutočnené jeho odovzdaním kupujúcemu.
2. Vlastnícke právo k dodanému tovaru prechádza na kupujúceho v okamihu úplného zaplatenia kúpnej ceny za tovar objednaný kupujúcim; v prípade, ak kupujúci zaplatí za objednaný tovar celú sumu kúpnej ceny pred dodaním tovaru, prechádza na kupujúceho vlastníckeho právo v okamihu, kedy mu bude umožnené so zakúpeným tovarom nakladať.

**Článok VI**

**Odstúpenie od kúpnej zmluvy**

1. Kupujúci, ktorý má postavenie spotrebiteľa v zmysle platných právnych predpisov je v zmysle ustanovenia § 7 zákona č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov (ďalej len “Zákon o ochrane spotrebiteľa pri zmluvách uzavretých na diaľku”) oprávnený od takto uzavretej zmluvy odstúpiť bez uvedenia dôvodu do 14 kalendárnych dní odo dňa prevzatia tovaru alebo od uzavretia zmluvy o poskytnutí služby. Lehota sa považuje za dodržanú, ak kupujúci odošle svoje oznámenie o uplatnení práva na odstúpenie od zmluvy v posledný deň lehoty. Toto právo má kupujúci aj v prípade, ak si objednaný tovar vyzdvihol osobne v priestoroch predávajúceho.
2. Pri uplatnení práva na odstúpenie od zmluvy je spotrebiteľ povinný predávajúceho nás informovať o svojom rozhodnutí odstúpiť od tejto zmluvy jednoznačným vyhlásením (napríklad listom zaslaným poštou, faxom alebo e-mailom). Na tento účel môžete použiť vzorový formulár na odstúpenie od zmluvy, ktorý sme Vám odovzdali pri dodaní tovaru. Odstúpenie spotrebiteľa od zmluvy je spotrebiteľ povinný zaslať písomne jednou z nasledovných možností:
3. na adresu sídla predávajúceho: malzem s. r. o., Rimavská 1650/3, 979 01 Rimavská Sobota.
4. emailom na emailovú adresu [info@malzemprodukt.sk](mailto:info@malzemprodukt.sk).
   1. Kupujúci je tovar povinný odoslať späť najneskôr do 14 dní odo dňa uplatnenia práva na odstúpenie od zmluvy na adresu sídla predávajúceho. Lehota sa považuje za zachovanú, ak tovar odošle späť pred uplynutím 14-dňovej lehoty.
   2. Spotrebiteľ týmto berie na vedomie, že pri odstúpení od zmluvy znáša kupujúci iba náklady na vrátenie tovaru predávajúcemu alebo osobe poverenej predávajúcim na prevzatie tovaru.
   3. V zmysle § 10 ods. 4 Zákona o ochrane spotrebiteľa pri zmluvách uzavretých na diaľku spotrebiteľ zodpovedá len za zníženie hodnoty tovaru, ktoré vzniklo v dôsledku takého zaobchádzania s tovarom, ktoré je nad rámec zaobchádzania potrebného na zistenie vlastností a funkčnosti tovaru. Tovar by mal spotrebiteľ v zmysle predchádzajúcej vety vrátiť úplný, nepoškodený, čistý, vrátane ochranného obalu, v stave a hodnote, v akom tovar prevzal. Pokiaľ sa jedná o spotrebný tovar, potom je možné od zmluvy odstúpiť, iba pokiaľ spotrebiteľ dodá tovar nepoškodený a nepoužitý v neporušenom originálnom balení.
   4. Predávajúci je povinný bez zbytočného odkladu, najneskôr do 14 dní odo dňa doručenia oznámenia o odstúpení od zmluvy vrátiť spotrebiteľovi platbu za tovar, ktorý od neho prijal na základe uzavretej kúpnej zmluvy alebo v súvislosti s ňou. To sa nevzťahuje na dodatočné náklady spojené s prepravou tovaru. Ich úhrada bude uskutočnená rovnakým spôsobom, akým bola uhradená kúpna cena a súvisiace náklady spotrebiteľom, ak spotrebiteľ výslovne nesúhlasil s iným spôsobom platby, a to bez účtovania akýchkoľvek ďalších poplatkov. Platba za zakúpený tovar bude spotrebiteľovi uhradená až po doručení vráteného tovaru späť na adresu predávajúceho alebo po predložení dokladu preukazujúceho zaslanie tovaru späť podľa toho, čo nastane skôr.
   5. Pre odstúpenie od zmluvy zo strany podnikateľov sa uplatňujú zákonné podmienky upravené v Obchodnom zákonníku, prípadne podľa individuálne uzatvorených zmlúv.
   6. Predávajúci je oprávnený od kúpnej zmluvy odstúpiť z dôvodov:
5. omeškania kupujúceho s prevzatím tovaru v prípade osobného odberu o viac ako 5 dní,
6. vypredania zásob tovaru alebo nedostupnosti tovaru,
7. ak výrobca, dovozca alebo dodávateľ tovaru dohodnutého v kúpnej zmluve prerušil výrobu alebo vykonal také závažné zmeny, ktoré znemožnili realizáciu splnenia povinností predávajúceho vyplývajúcich z kúpnej zmluvy,
8. ak ani pri vynaložení všetkého úsilia, ktoré možno od neho spravodlivo požadovať, nie je schopný dodať tovar kupujúcemu v lehote určenej v cenovej ponuke,
9. zásahu vyššej moci.
   1. Predávajúci o odstúpení od kúpnej zmluvy bezodkladne informuje kupujúceho a vráti mu už zaplatenú kúpnu cenu za tovar a ďalšie náklady dohodnuté v kúpnej zmluve v lehote do 14 kalendárnych dní odo dňa doručenia oznámenia o odstúpení od kúpnej zmluvy zo strany predávajúceho kupujúcemu, a to platby rovnakým spôsobom, aký použil kupujúci pri svojej platbe, ak sa s predávajúcim nedohodnú inak.

**Článok VII**

**Alternatívne riešenie sporov**

1. Účelom tohto bodu VOP je informovať kupujúceho, ktorý je spotrebiteľ, o možnosti a podmienkach alternatívneho riešenia sporov medzi predávajúcim a kupujúcim.
2. Alternatívnym riešením sporu je postup subjektu alternatívneho riešenia sporov, ktorého cieľom je dosiahnutie zmierlivého vyriešenia sporu medzi jeho stranami. Užívateľ môže svoj spor s poskytovateľom riešiť prostredníctvom alternatívneho riešenia sporov.
3. Zoznam subjektov alternatívneho riešenia sporov je zverejnený na webovom sídle Ministerstva hospodárstva Slovenskej republiky (<https://www.mhsr.sk/obchod/ochrana-spotrebitela/alternativne-riesenie-spotrebitelskych-sporov-1/zoznam-subjektov-alternativneho-riesenia-spotrebitelskych-sporov-1>).
4. Užívateľ sa môže o podmienkach a platforme alternatívneho riešenia sporov informovať na: <http://www.soi.sk/sk/Alternativne-riesenie-spotrebitelskych-sporov.soi>.
5. Užívateľ môže na podanie návrhu na alternatívne riešenie svojho sporu využiť platformu pre riešenie sporov on-line, ktorá je dostupná na webovej stránke <http://ec.europa.eu/consumers/odr/>.

**Článok VIII**

**Záverečné ustanovenia**

1. Orgánom dozoru je Slovenská obchodná inšpekcia, Inšpektorát SOI pre Banskobystrický kraj (Dolná 46, 974 00 Banská Bystrica 1; Odbor výkonu dozoru; tel. č. 048/412 49 69, 048/415 18 71, 048/415 18 73, fax: 048/412 46 93, <https://www.soi.sk/sk/Podavanie-podnetov-staznosti-navrhov-a-ziadosti.soi>).
2. Tieto VOP platia na zmluvný vzťah medzi predávajúcim a kupujúcim v znení, ktoré predávajúci zašle kupujúcemu v elektronickom formáte .pdf spolu s cenovou ponukou a s ktorými sa kupujúci mal možnosť oboznámiť pred akceptáciou cenovej ponuky.
3. Pre tieto VOP je rozhodné právo Slovenskej republiky s vylúčením aplikácie kolíznych noriem. Spory vzniknuté na základe alebo v súvislosti týmito VOP majú právomoc rozhodovať súdy Slovenskej republiky.
4. Predávajúci si vyhradzuje právo na zmenu týchto VOP. Povinnosť oznámenia zmeny VOP je splnená umiestnením na internetovej stránke predávajúceho, pričom zmenené VOP sa neuplatnia na právne vzťahy medzi predávajúcim a kupujúcim, ktoré vznikli pred zverejnením upraveného znenia VOP na internetovej stránke predávajúceho.
5. Tieto obchodné podmienky nadobúdajú platnosť a účinnosť odo dňa 22.04.2022.